ఒలింపిక్స్‌కు క్వాలిఫై చాలా కష్టం
 -పారుపల్లి కశ్యప్‌ ఆవేదన
న్యూఢిల్లీ : గాయం వల్ల బాధపడుతున్నందును విశ్రాంతి కోరితే ఎవరూ స్పందించలేదని స్టార్‌ షెట్లర్‌ పారుపల్లి కశ్యప్‌ ఆవేదన వ్యక్తం చేశాడు.కాగా భారత బ్యాడ్మింటన్‌ సంఘం అధికారులపై స్టార్‌ షట్లర్‌ పారుపల్లి కశ్యప్‌ అసంతృప్తి వ్యక్తం చేశాడు.సౌత్‌ ఏసియన్‌ గేమ్‌(సాగ్‌) నుంచి తనను మినహాయంచాలని కోరుతూ బాయ్ తో పాటు కేంద్ర మంత్రిత్వ శాఖకు కూడా తాను లేఖలు రాశానని కశ్యప్‌ వివరించాడు.కానీ ఎవరూ సానుకూలంగా స్పందించలేదని వాపోయాడు. అంతేగాక, సాగ్‌లో పాల్గొనాలని కోరుతూ గౌహాతికి విమానం టికెట్లు పంపారని,కడుపు నొప్పితో బాధపడుతున్నందు వల్లే తాను ఈ సీజన్‌లో ఏడు టోర్నీలకు దూరమయ్యానని కశ్యప్‌ పేర్కొన్నాడు. రియో డిజెనీర్‌లో జరిగే ఒలింపిక్స్‌కు అర్హత సంపాదించేందుకు తనకు 12 వారాల సమయం మాత్రమే ఉందని, ప్రపంచ ర్యాంకింగ్స్‌లో ఒకప్పుడు 8వ స్థానంలో ఉన్నప్పటికి తాజాగా 12 వ స్థానానికి పడిపోయిన కశ్యప్‌ పేర్కొన్నాడు. ప్రీమియర్‌ బ్యాడ్మింటన్‌తో పాటు లక్నోలో జరిగిన సయ్యద్‌ మోడీ గ్రాండ్‌ ప్రిలో తాను ఆడానని,లక్నో టోర్నీలో ఆడుతున్న సమయంలోనే కడుపు కండరాల సమస్య తిరగబెట్టిందని,సమస్యను వివరిస్తూ బాయ్ ,కేంద్ర క్రీడా మంత్రిత్వ శాఖలకు లేఖలు రాయడమే కాకుండా,భారత క్రీడా ప్రాథికార సంస్థ డైరెక్టర్‌ జనరల్‌ ఇంజేటి శ్రీనివాసన్‌ను స్వయంగా కలిసి వివరించాననని, అయినా ఫలితం దక్కలేదని కశ్యప్‌ పేర్కొన్నాడు.ఇప్పుడు ఏం చేయాలో అర్థం కావడం లేదని కశ్యప్‌ ఆవేద వ్యక్తం చేశాడు.స్వదేశంలో జరుగుతున్న సాగ్‌లో అత్యుత్తమ జట్లు ఆడాలన్నది ప్రభుత్వ ఆలోచన.నిజమే కానీ,నాది ప్రత్యేక కేసు,ఒలింపిక్స్‌కు క్వాలిఫై అయ్యేందుకు నాకు 12 వారాల సమయం మాత్రమే ఉంది, వీటిల ఏడు వారాలు ఆటకు,అయిదు వారాలు శిక్షణకు ఉపయోగించుకోవాలని వివరించాడు.ఇంత తక్కువ సమయంలో ఒలింపిక్స్‌కు క్వాలిఫై కావడం చాలా కష్టమైన విషయం.దీనికి తోడు సాగ్‌లో పాల్గొనడం సుమారు అసాధ్యం.నాకు ఏం చేయాలో అర్థం కావడం లేదు.సాగ్‌లో పాల్గొన్నప్పుడు ఒకవేళనా గాయం మళ్లీ మొదట కొస్తే ఒలింపిక్స్‌కు అర్హత సంపాదించాలన్న నా ప్రయత్నం వృధా అవుతుందన్నాడు.కాగా అధికారులేమో నాకు టికెట్లు కూడా పంపి తప్పనిసరిగా పాల్గొనాలంటూ పరోక్షంగా సంకేతాలు అందించారు.ఎటూ తేల్చుకోలేని సంకట స్థితి ఎదుర్కొంటున్నానని కశ్యప్‌ పేర్కొన్నాడు.గత అక్టోబర్‌లో జరిగిన ఫ్రెంచ్‌ ఓపెన్‌ బ్యాడ్మింటన్‌ ఆడుతున్నప్పుడు గాయం కావడంతో చికిత్స చేయించుకున్నానని కశ్యప్‌ వివరించాడు.